**Mestna občina Novo mesto, Seidlova cesta 1, 8000 Novo mesto,**

ki jo zastopa: mag. Gregor Macedoni, župan

matična številka: 5883288000,

davčna številka: SI 48768111,

transakcijski račun: SI56 0110 0010 0008 585, odprt pri UJP

(v nadaljevanju »**naročnik**«)

in

**Krajevna skupnost Majde Šilc, Ragovska ulica 7a, 8000 Novo mesto**

ki jo zastopa: mag. Adolf Zupan, predsednik

matična številka: 5062560000

ID za DDV: 15186474

transakcijski račun: SI5601100-6008347164, odprt pri UJP

(v nadaljevanju »**KS Majde Šilc**«)

ter

**…**

ki jo zastopa:

matična številka:

ID za DDV:

transakcijski račun:

(v nadaljevanju »**izvajalec**«)

sklepajo naslednjo

**POGODBO**

**za** **izdelavo projektne dokumentacije v dveh delih za ureditev Ulice Marjana Kozine v dolžini 600 m, v Novem mestu.**

št. 371-0041/2021 -10

1. **člen**

**(Uvodne ugotovitve)**

Pogodbeni stranki uvodoma ugotavljata:

* da s to pogodbo naročnik naroča, izvajalec pa prevzema v izdelavo projektne dokumentacije v dveh sklopih za ureditev Ulice Marjana Kozine v dolžini 600 m, v Novem mestu,
* da ocenjena vrednost naročila ne dosega vrednosti za uporabo postopka izbire izvajalca po veljavnem Zakonu o javnem naročanju,
* da je bil izvajalec izbran kot najugodnejši ponudnik storitve iz prve alineje tega člena na podlagi javnega povabila objavljenega na spletni strani naročnika,
* da ima naročnik za predmetno naročilo za 1. in 2. postavko, definirano v 3. členu te pogodbe, zagotovljena sredstva na proračunski postavki 22016001 »Projekti KS« v višini 70 % pripadajoče pogodbene vrednosti in da ima KS Majde Šilc zagotovljena lastna sredstva na PP 22049024 v višini 30% pripadajoče pogodbene vrednosti, skladno z odločbo 4110-0029/2022-3 z dne 8.4.2022,
* da ima naročnik za predmetno naročilo za 3. postavko, definirano v 3. členu te pogodbe, zagotovljena sredstva na proračunski postavki 2313045107 »Projekti za investicije v cestnem gospodarstvu«.

1. **člen**

**(Predmet pogodbe)**

Predmet pogodbe je izvedba storitev projektiranja v dveh delih za ureditev Ulice Marjana Kozine od križišča z lokalnima cestama LZ 299061 Jakčeva ulica-Ragovska ulica in LZ 299062 Ragovo na severu ter vse do razcepa z javno potjo JP 799284 na jugu, v skupni dolžini 600 m. Predvidena je izdelava projektne dokumentacije v dveh delih. V 1. delu izdelava izvedbenega načrta (IZN) za kratkoročne ukrepe in v 2. delu izdelava idejne zasnove v variantah (IZP) in projekta za izvedbo (PZI).

Predmet je podrobneje opredeljen v Navodilih za pripravo ponudbe, Projektni nalogi št. 371-0041/2021-9 ter ponudbi izvajalca, ki so priloga te pogodbe.

Izvajalec se s to pogodbo zaveže izdelati projektno dokumentacijo, kot je opredeljeno v navedenih dokumentih iz predhodnega odstavka, v obsegu in v skladu z določili veljavne zakonodaje, dokumentacije v zvezi z oddajo javnega naročila in skladno s smernicami naročnika, naročnik in KS Majde Šilc pa se zavezujeta izvajalcu plačati v tretjem členu dogovorjeni znesek, skladno z deleži iz 6. člena te pogodbe.

Vsak posamezni del projektne dokumentacije mora biti izdelan in naročniku predan v izvodih, ki so potrebni za postopek in arhiv in sicer v štirih izvodih. Ob tem izvajalec naročniku izroči dokumentacijo v štirih digitalnih izvodih (tekst v formatu pdf in docx, risbe v formatu dwg, shp in pdf) na CD ali USB nosilcu in vse v nezaklenjeni obliki.

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del in storitev, dokumentacijo ter z lokacijo, kjer se bodo izvajala dela.

Dodatnih del, ki niso opredeljena s to pogodbo, izvajalec ne sme začeti izvajati brez predhodnega pisnega soglasja naročnika. Za morebitna dodatna dela, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila ob upoštevanju določb veljavnega Zakona o javnem naročanju.

1. **člen**

**(Pogodbena vrednost)**

Pogodbena vrednost:

|  |  |  |  |
| --- | --- | --- | --- |
| POSTAVKA | CENA V EUR  (BREZ DDV) | VREDNOST DDV | CENA V EUR  (Z DDV) |
| 1. Izvedbeni načrt (IZN) s popisom del za kratkoročne ukrepe za izboljšanje prometne varnosti na Ulici Marjana Kozine |  |  |  |
| 1. Idejna zasnova (IZP) v variantah za celovito ureditev Ulice Marjana Kozine |  |  |  |
| 1. Projekt za izvedbo (PZI) za celovito ureditev Ulice Marjana Kozine |  |  |  |
| **SKUPNA VREDNOST** |  |  |  |

Cene po tej pogodbi so fiksne ter vključujejo vse stroške za izvedbo pogodbenih del. Pogodbena cena vključuje vse storitve, ki so navedene v pogodbi in dokumentaciji v zvezi z oddajo javnega naročila (izdelava korekcij, dopolnitev dokumentacije, stroški pridobivanja soglasij, stroški opreme, transporta…). Ponujena cena vključuje tudi storitve usklajevanja z naročnikom ter upoštevanja njegovih zahtev.

1. **člen**

**(Roki)**

Izvajalec se zaveže pričeti z deli, ki so predmet te pogodbe, takoj po obojestranskem podpisu te pogodbe.

Izvajalec se zaveže vse pogodbene obveznosti končati skladno z naslednjimi roki.

Rok izdelave izvedbenega načrta za 1. del – **kratkoročni ukrepi** je 60 dni po uveljavitvi te pogodbe.

Roki izdelave projektne dokumentacije za 2. del – **celovita ureditev**:

* oddaja dveh variant idejne zasnove: 30 dni po uveljavitvi te pogodbe;
* oddaja popravljene in usklajene končne verzije idejne zasnove ter izdelan katastrski elaborat za izbrano varianto: 8 dni po potrditvi izbrane variante iz strani naročnika;
* oddaja usklajene in končne verzije PZI dokumentacije naročniku: 40 dni po prejemu obvestila s strani naročnika, da je pridobljena večina pravic graditi na tangiranih zemljiščih, ki niso v lasti naročnika; vendar najkasneje 180 dni po uveljavitvi pogodbe.

Šteje se, da so pogodbena dela iz posamezne faze dokončana, ko jih naročnik potrdi. Naročnik mora v roku 8 delovnih dni od prejema posamezne dokumentacije le-to potrditi ali jo zavrniti z navedbo razlogov za zavrnitev. Če je v tem roku niti ne potrdi, niti zavrne, se šteje, da je dokumentacijo potrdil. Po prejemu popravljene dokumentacije ima naročnik ponovno rok 8 delovnih dni za njeno potrditev. Rok potrjevanja projektne dokumentacije se všteva v tek pogodbenega roka.

Pogodbeni rok se lahko podaljša v naslednjih primerih:

* če nastopijo dogodki, ki se štejejo za višjo silo in sicer za čas trajanja višje sile;
* zaradi sprememb veljavnih predpisov ali aktov inšpekcijskih ali drugih upravnih organov in sicer za čas, ki je zaradi navedenih sprememb oziroma aktov potreben, da se dela izvedejo;
* zaradi ravnanja tretjih oseb, ki onemogočajo izvedbo del in ki niso posledica ravnanja pogodbenih strank,
* če naročnik ne izpolnjuje svojih pogodbenih obveznosti in sicer za čas, kolikor je bil naročnik v zamudi z izvedbo svojih obveznosti;
* če med izdelavo projektne dokumentacije, ki je predmet te pogodbe nastane potreba za njeno spremembo in sicer za čas, ki je potreben za izvedbo spremembe;
* zaradi dodatnih del, naročenih s strani naročnika in sicer za čas, ki je potreben za izvedbo dodatnih del.

Izvajalec mora pisno zaprositi naročnika za podaljšanje roka ter predlog podaljšanja roka utemeljiti.

Pogodbeni rok se podaljša z aneksom k tej pogodbi.Če aneks za podaljšanje pogodbenega roka ni sklenjen, se v primeru zamude za izvedbo del šteje, da je bil pogodbeni rok prekoračen po krivdi izvajalca.

V kolikor se pogodbene stranke odločijo, da bodo dogovorjene roke podaljšali, izvajalec izrecno soglaša, da ne bo zahteval dodatnega plačila, razen v primeru dodatno naročenih del. Prav tako izvajalec soglaša, da ne bo zahteval odškodnine za morebiten manjši obseg del.

Naročnik si pridržuje pravico spreminjati dinamiko izvajanja del v okviru zagotovljenih sredstev.

V primeru, da višina pogodbenih kazni zaradi zamude izvajalca doseže vrednost iz 7. člena te pogodbe, lahko naročnik odstopi od pogodbe ter vnovči zavarovanje za dobro in pravočasno izvedbo obveznosti.

V kolikor se podaljša rok za izvedbo storitev, bo izvajalec ustrezno podaljšal tudi veljavnost zavarovanja za dobro in pravočasno izvedbo del.

1. **člen**

**(Prevzem del)**

Šteje se, da je naročnik prevzel izveden predmet naročila, ko izvajalcu pisno potrdi, da je prevzeto delo po tej pogodbi izdelano tako, kot je to dogovorjeno s pogodbo. V primeru, da ima naročnik pripombe na prevzeto delo, se izvajalec zaveže napake odpraviti v času dogovorjenem z naročnikom.

1. **člen**

**(Plačilo in obračun)**

Naročnik in KS Majde Šilc bosta sredstva za izdelavo posamezne vrste projektne dokumentacije nakazala izvajalcu v naslednjih deležih:

|  |  |
| --- | --- |
| PROJEKTNA DOKUMENTACIJA | DELEŽI |
| 1. Izvedbeni načrt (IZN) s popisom del za kratkoročne ukrepe za izboljšanje prometne varnosti na Ulici Marjana Kozine | Izvajalec izstavi e-račun v višini 70% pogodbene vrednosti te postavke naročniku in v višini 30% pogodbene vrednosti te postavke KS Majde Šilc. |
| 1. Idejna zasnova (IZP) v variantah za celovito ureditev Ulice Marjana Kozine | Izvajalec izstavi e-račun v višini 70% pogodbene vrednosti te postavke naročniku in v višini 30% pogodbene vrednosti te postavke KS Majde Šilc. |
| 1. Projekt za izvedbo (PZI) za celovito ureditev Ulice Marjana Kozine | Izvajalec izstavi e-račun v celotni vrednosti te postavke naročniku. |

Izvajalec izda račun v elektronski obliki, preko spletne aplikacije UJPnet v roku 8 dni po zaključeni predaji projektne dokumentacije posameznega sklopa.

Če naročnik računa ne zavrne delno ali v celoti v roku 15 dni od prejema, je dolžan plačati račun 30. dan, šteto naslednji dan od uradnega prejema računa. Če je naročnikova zavrnitev delna, je nesporni del računa dolžan plačati v istem roku, ob pogoju dostave dobropisa za sporni del računa.

Naročnik in KS Majde Šilc bosta plačala opravljena pogodbena dela 30. (trideseti) dan po prejemu pravilno izstavljenega e-računa na transakcijski račun izvajalca št. TRR .

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. **člen**

**(Pogodbena kazen)**

V primeru zamude, ki nastane po izključni krivdi izvajalca, je dolžan ta plačati naročniku pogodbeno kazen v višini 0,2% od celotne pogodbene vrednosti z DDV za vsak dan zamude, vendar največ 15 % pogodbene vrednosti z DDV.

Naročnik pogodbeno kazen pobota z izstavljenim računom.

1. **člen**

**(Obveznosti izvajalca)**

Izvajalec s podpisom te pogodbe potrjuje, da je seznanjen z obstoječo dokumentacijo, s predvideno lokacijo izvajanja del, predvidenim načinom izvedbe ter obstoječim stanjem terena.

Izvajalec v celoti prevzema odgovornost za celotno škodo, ki bi naročniku nastala iz razlogov pomanjkljive projektne dokumentacije ali napak v projektni dokumentaciji. S podpisom te pogodbe izvajalec izjavlja, da je z navedenim tveganjem seznanjen, da ga je vključil v ponudbeno ceno in da v celoti ter brez ugovorov prevzema obveznosti iz tega odstavka, vključno z odgovornostjo za povrnitev škode, ki bi naročniku nastala iz tega naslova.

Izvajalec je odgovoren za izdelavo, celovitost in medsebojno usklajenost vseh delov projektne dokumentacije, ki jo je prevzel v izdelavo tako, da je ta v skladu s predpisi in zahtevami po veljavni zakonodaji.

Izvajalec mora zagotoviti koordinacijo strokovnjakov, ki sodelujejo pri izvedbi te pogodbe.

Izvajalec se obvezuje, da bo:

* projektno dokumentacijo izdelal v skladu z zahtevami naročnika ob upoštevanju obstoječe slovenske gradbene zakonodaje in standardov, ki veljajo v Republiki Sloveniji za projektiranje in graditev tovrstnih objektov, veljavnih prostorskih aktov za predmetno območje ter projektnih pogojev in soglasij, v kolikor so bili le-ti pridobljeni;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in/ali podizvajalci;
* pogodbene storitve izvedel v dogovorjenih rokih;
* sodeloval s predstavniki naročnika z namenom uskladitve projektne dokumentacije z zahtevami naročnika;
* upošteval navodila naročnika, ki se nanašajo na izdelavo projektne dokumentacije;
* obveščal naročnika o izvajanju prevzetih del in mu omogočal ustrezen nadzor;
* prisoten na vseh koordinacijskih sestankih;
* da bo odpravil vse pomanjkljivosti dokumentacije in izdelal vse korekcije in dopolnitve projektne dokumentacije po utemeljenih zahtevah naročnika na svoje stroške;
* hranil dokumentacijo vezano na pogodbo, omogočil vpogled vanjo in jo na zahtevo naročnika posredoval;
* takoj opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev oz. kako drugače pomembno vplivale na izvedbo.

S podpisom te pogodbe izvajalec potrjuje, da je seznanjen z lokacijo ter z vsemi okoliščinami in pogoji pod katerimi je možna izvedba predmeta pogodbe.

Projektna dokumentacija, ki jo izdela izvajalec, je last naročnika in jo izvajalec preda lahko tretji osebi samo s soglasjem naročnika. Izvajalec je dolžan hraniti kompletni izvod v svojem arhivu.

1. **člen**

**(Obveznosti naročnika)**

Naročnik se obvezuje, da bo:

* sodeloval z izvajalcem pri izvedbi storitev in mu dal na razpolago vso potrebno dokumentacijo in informacije, s katerimi razpolaga in so potrebne za kvalitetno in pravočasno izvedbo;
* pravočasno potrjeval projektno dokumentacijo;
* obveščal izvajalca o vseh spremembah, ki bi lahko imele vpliv na izvršitev prevzetih storitev;
* aktivno sodeloval pri vseh upravnih postopkih, vključno s pridobitvijo soglasij;

1. **člen**

**(zavarovanje za dobro in pravočasno izvedbo)**

Izvajalec se zavezuje, da bo najkasneje v 15 dneh po sklenitvi te pogodbe izročil naročniku eno nepreklicno, brezpogojno in na prvi poziv plačljivo bianco podpisano in žigosano menico z menično izjavo v višini 5% pogodbene vrednosti z DDV za zavarovanje za dobro in pravočasno izvedbo obveznosti iz pogodbe, s pooblastilom za izpolnitev, z oznako »Brez protesta« in veljavno 14 mesecev. Naročnik lahko menico za dobro izvedbo obveznosti iz pogodbe, pod pogoji iz te pogodbe, uveljavita brez predhodnega opomina. Predložitev menice je pogoj za veljavnost te pogodbe.

Če pogodbeni stranke ugotovijo, da bo z izvedbo storitve prekoračen rok veljavnosti menice, mora izvajalec v roku 10 (desetih) dni na poziv naročnika predložiti novo menico z novim rokom trajanja, v skladu s pričakovanim zaključkom del plus 15 dni.

Naročnik unovči predloženo zavarovanje za dobro izvedbo pogodbenih obveznosti pod naslednjimi pogoji:

* če se bo izkazalo, da izvajalec del ne opravlja v skladu s pogodbeno določeno kvaliteto, obsegom in roki, pri tem je naročnik upravičen vnovčiti menico zaradi zamude rokov šele, ko obračuna izvajalcu polno pogodbeno kazen ali če pogodbene kazni ne obračuna,
* če naročnik odstopi od pogodbe zaradi kršitev ali zamude na strani izvajalca,
* če izvajalec odstopi od pogodbe iz razlogov na svoji strani.

1. **člen**

**(Višja sila)**

Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna pisno obvestiti nasprotno pogodbeno stranko o nastanku in prenehanju višje sile in sicer v dveh (2) delovnih dneh po nastanku oz. prenehanju le-te.

Pogodbeni roki se podaljšajo najmanj za dobo trajanja višje sile. Novi roki se dogovorijo pisno med pogodbeniki.

1. **člen**

**(Avtorstvo in lastništvo projektne dokumentacije)**

Pogodbeni stranki sta soglasni, da fizični digitalni primerki projektne dokumentacije, ki so predmet te pogodbe, postanejo z izročitvijo in dokončnim plačilom izvajalca izključna last naročnika, ki je arhivirana tudi pri izvajalcu.

Pogodbeni stranki ugotavljata, izjavljata in priznavata, da s to pogodbo naročena dokumentacija predstavlja avtorsko delo v smislu Zakona o avtorski in sorodnih pravicah (Uradni list RS, št. 16/07, 68/08, 110/13, 56/15, 63/16 in 59/19, v nadaljevanju: ZASP).

Pogodbeni stranki se dogovorita, da s to pogodbo uredita avtorskopravna razmerja v zvezi z dokumentacijo, ki je predmet te pogodbe (v nadaljevanju avtorska dela), kot sledi:

* izvajalec izjavlja in jamči, da je izključni imetnik vseh materialnih avtorskih pravic iz 22. člena ZASP na avtorskih delih, ki so predmet te pogodbe in, da ima pogodbeno urejena vsa avtorskopravna razmerja z avtorjem, njegovimi sodelavci in podizvajalci, kar mu omogoča prosto razpolaganje z ustreznimi materialnimi avtorskimi pravicami v tej pogodbi;
* izvajalec jamči, da z avtorskimi deli oziroma projekti ne posega v avtorske pravice tretjih oseb;
* imetnik moralnih avtorskih pravic (pravica priznanja avtorstva, pravica spoštovanja dela, itd.) na avtorskih delih oziroma projektih, ki so neprenosljive, je izvajalec,
* izvajalec prenaša na naročnika vse materialne avtorske pravice iz 22. člena ZASP na avtorskih delih, zlasti pravico reproduciranja, pravico distribuiranja, pravico javnega prikazovanja, pravico dajanja na voljo javnosti in pravico predelave in uporabe avtorskega dela v predelani obliki (kamor sodi tudi nadaljnja obdelava oz. izdelava projektne dokumentacije);
* prenos materialnih avtorskih pravic na naročnika po tej pogodbi je izključen, krajevno in časovno neomejen in vključuje pravico do nadaljnjega prenosa pridobljenih pravic tretjim osebam.

Izvajalec pod kazensko in materialno odgovornostjo jamči naročniku:

* da ima pravico razpolagati z materialnimi avtorskimi pravicami na avtorskih delih, ki so predmet te pogodbe;
* da bo, v kolikor bi z avtorskimi deli posegal v avtorske pravice tretjih oseb, od le-teh predhodno pridobil ustrezne materialne avtorske pravice.

1. **člen**

**(Pooblaščeni predstavniki)**

Skrbnik pogodbe s strani naročnika Mestne občine Novo mesto je: Klemen Beličič, mag. prost. načrt.

Skrbnik pogodbe s strani naročnika KS Majde Šilc je:

Izvajalec za svojega pooblaščenega predstavnika določa ……….

Vodja projekta je: …..

1. **člen**

**(Soglasje za obdelavo podatkov)**

Naročnik soglaša ter dovoljuje izvajalcu, da v primerih, ko je to potrebno za izvrševanje ali uveljavitev te pogodbe in/ali pravic izvajalca po tej pogodbi, izvajalec posreduje podatke in informacije o naročniku, o tej pogodbi in v zvezi s to pogodbo tretjim osebam in soglasodajalcem, kakor tudi da opravi poizvedbe pri pristojnih državnih in drugih organih in institucijah, drugih soglasodajalcih ali tretjih osebah, katerim naročnik s podpisom te pogodbe dovoljuje posredovanje podatkov in informacij (proti predložitvi te pogodbe).

1. **člen**

**(Protikorupcijska klavzula)**

Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerimi je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.

1. **člen**

**(Spremembe pogodbe)**

Naročnik si pridržuje pravico, da v primeru nastopa nepredvidenih okoliščin ali novih dejstev, ki ob sklepanju pogodbe strankama niso poznane, med izvajanjem naročila del naročila spremeni ali zmanjša ali dopolni obseg pogodbenih del. Morebitne spremembe in njihov vpliv na pogodbeno vrednost ter rok izvedbe, ki so posledica spremenjenega obsega del in/ali vrste del, bosta pogodbeni stranki dogovorili ob nastopu takega stanja s sklenitvijo pisnega dodatka k tej pogodbi.

1. **člen**

**(Odstop od pogodbe)**

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. Izvajalec ne more odstopiti od pogodbe v primeru zamude plačila. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

1. **člen**

**(Končne določbe)**

Pogodba je sklenjena z dnem podpisa treh pogodbenih strank, pod pogojem, da izvajalec predloži garancijo za dobro izvedbo pogodbenih obveznosti.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Odstop te pogodbe tretjemu je možen samo s pisnim soglasjem pogodbenih strank.

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče po sedežu naročnika po slovenskem pravu.

Pogodba je sestavljena v štirih (4) enakih izvodih, od katerih prejme naročnik dva (2) izvoda, KS Majde Šilc en (1) in izvajalec en (1) izvod.

|  |  |  |
| --- | --- | --- |
| **IZVAJALEC**  Številka: \_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_ |  | **NAROČNIK**  Številka: 371-0037/2021-27  Datum: \_\_\_\_\_\_\_\_\_\_\_\_\_\_ |
|  |  |  |
| …….. |  | **Mestna občina Novo mesto**  mag. Gregor Macedoni, župan |

Številka: \_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_

**Krajevna skupnost Majde Šilc**

mag. Adolf Zupan, predsednik sveta KS